google/wiki40b huggingface dataset:
Kammerkoret NOVA

Kammerkoret NOVA ble startet høsten 2001 av dirigent Anne Karin Sundal-Ask. Koret var hennes eksamensprosjekt ved Norges musikkhøyskole våren 2003, men er videreført også etter dirigentens avsluttede studier.
Ensemblet består av 32 sangere i alderen 20-39 år. Repertoaret er vidt og spenner fra Bach-motetter til samtidsmusikk. Koret har et høyt ambisjonsnivå og har i tillegg til  flere konserter og private oppdrag også rukket å delta i flere konkurranser: European Grand Prix finale i Varna, Bulgaria (mai 2005), Guido d'Arezzo, Italia (august 2004) og Musica Mundi International Choir Competition, Budapest (april 2003).
Våren 2008 utga Kammerkoret NOVA sin første CD, til gode kritikker. I denne forbindelse lagde koret også en musikkvideo til musikkstykket «Water Night» av Eric Whitacre, som også er første spor på CD-en.
Pergament

Pergament (latin etter byen Pergamon i Anatolia) viser til skriftstykke skrevet på holdbart og elastisk, ugarvet skinn av esel, svin eller kalv. Pergament er et materiale som ble brukt til bøker og diplomer. Det ble laget av fint kalve-, geite- eller saueskinn. Vellum refererer spesifikt til kalveskinnspergament, som er den beste typen. Materialet ble ifølge Plinius den eldre først brukt i Pergamon under Eumenes I (263–241 f.Kr.) eller Eumenes II (197–160 f.Kr.), og har sitt navn derfra. 
Skinnet ble skrapt slik at det ble tynt nok til å kunne bindes inn i en bok. Pergament er et holdbart materiale, men det er sårbart for mugg og andre bakterier, samt for skadedyr. Riktig oppbevaring er derfor av stor betydning. Svært mange gamle bøker har således blitt ødelagt i biblioteker som har hatt fuktig luft eller ikke god nok kontroll med gnagere.
Ettersom disse hudene kommer fra dyr inneholder de DNA som forskere fra og med 2000-tallet har begynt å undersøke for å finne detaljer om middelalderens liv og i tillegg gi antydninger om hvordan manuskripter av dyrehud bedre kan bli bevart for framtiden. Ved å undersøke dyrehudenes DNA kan man også bedre tidsbestemme og stedsbestemme manuskriptene og deres skrivestuer. DNA avslører også hvilke dyr som ble benyttet for de enkelte manuskript. I tillegg kan enkelte religiøse manuskripter inneholde høyere andel menneskelig DNA ved at de ble berørt og ofte kysset.
Selv om pergament ble tatt i bruk i antikken, var det i middelalderen materialet hadde sin gullalder. Det ble etter hvert erstattet av papir, som ble produsert i Europa fra 1000-tallet etter at maurerne hadde introdusert det i Andalucía. Det skulle enda gå en del tid før det gikk ut av bruk, spesielt til produksjon av praktverker. Med boktrykkerkunsten forsvant pergament nesten helt ut av bruk. Siden slutten av det 20. århundre tid har materialet igjen blitt tatt i bruk av en del kunstnere. 
En spesiell type pergament er palimpsest, som er brukt pergament hvor skriften er skrapt bort slik at den kan brukes igjen. Ved hjelp av moderne hjelpemidler, som røntgen og infrarødt lys, har man kunnet lese den opprinnelige skriften, noe som har ført til at verker man trodde var tapt har blitt gjenfunnet.
Kongeriket Illyria

Historie

Kongeriket Illyria ble dannet av De illyriske provinser, med unntak av Kongeriket Dalmatia og med hele Kärnten. Ellers besto landet av Krain, Istria med Trieste, Gorizia og deler av Kroatia og Slavonia. Landet ble dannet under Wienkongressen som del av Østerrike etter Napoleon Is tap. Dermed var keiseren av Østerrike også konge av Illyria. Landet mistet imidlertid en stor del av sitt territorium da den man dannet Kongeriket Kroatia og Slavonia.
Under omorganiseringen i 1849 ble Illyria delt opp i tre deler, Krain, Kärnten og Küstenland. Imidlertid ble «Konge av Illyria» del av keisertitlene frem til 1918.
Norsk Forstmannsforening

Norsk Forstmannsforening (NFF) er en faglig sammenslutning for medlemmer i Naturviterforbundet som har skogfaglig bakgrunn. NFF har som formål å samle såvel yrkesaktive som studenter til faglig og kollegial virksomhet. Forstmannsforeningen ble stiftet i 1898.
Flat skatt

Flat skatt er en skatt hvor alle betaler den samme andelen av inntekten i skatt uavhengig av inntektsnivå og inntektssammensetning. Dette innebærer at marginalskatten alltid er lik gjennomsnittsskatten.
Guðný Halldórsdóttir

Tidlig karriere

Halldórsdóttir arbeidet i starten av sin karriere som manusforfatter og produsent. Hun studerte ved London International Film School i perioden 1981–1983 og hadde klart sitt første manus, Skilaboð til Söndru, som ble filmatisert like etter. Hun produserte Ágúst Guðmundssons Gullsandur i 1984, før hun gikk i gang med å skrive og produsere Þórhildur Þorleifsdóttirs komedie Stella í orlofi. Sammen med ektemann og produsent, Halldór Þorgeirsson, driver Guðný produksjonsselskapet Umbi Film. Her produseres i hovedsak alle hennes filmprosjekter.

Humor eller alvor

Sammen med den islandske filmskaperen Þráinn Bertelsson, blir Halldórsdóttir ofte ansett som en av filmkomediens viktigste bidragsytere på 80-tallet. Ikke minst refereres det til den ekstremt populære nyttårsrevyen Áramótaskaup når det kommer til Guðnýs humoristiske kvaliteter. Programmet som består av satiriske sketsjer rundt årets hendelser, politikere og alt som måtte være aktuelt, fikk hun regissere to ganger. Allikevel skal hun ha påpekt at det er de alvorlige filmene hun er ute etter å lage – "”filmer som beskriver mennesker”". Filmer av enklere underholdningspreg er ofte nødvendig for finansiering av mer ambisiøse prosjekter, ettersom studier viser at komediene ofte får høyere besøkstall på kino, enn kunstnerisk motiverte filmer.

Far og datter

Halldórsdóttir er datter av forfatteren Halldór Laxness. Da hun var ansatt i islandsk TV, inngikk hun et samarbeid med sin kollega, Hrafn Gunnlaugsson, og adapterte en av farens fortellinger om til kortfilmen Lilja. Hun har senere laget film av hans verker Kristnihald undir Jökli og Ungfrúin góða og húsið. Begge filmene har vunnet priser, både i hjemlandet og internasjonalt. Laxness døde i 1998, men Guðný skal ha uttalt at å jobbe med sin fars litteratur og å kunne diskutere verkene i selve prosessen, var som å ha en bruksanvisning til å lage film. Hun skal også  ha uttalt at mye av hennes interesse for å jobbe med farens verker, lå i tekstenes feministiske tilstedeværelse, hvor kvinnen og hennes agenda ofte er i sentrum.
Bettina Flater

Bettina Flater er en norsk sanger, gitarist og singer/songwriter. Hun er en av verdens få kvinnelige, profesjonelle flamenco-gitarister. 
I 2012 ga hun ut sin første soloplate, Women en mi. I 2014 kom andreplaten La Gota y la Mar.
Siland

Føde

De er for det meste fiskeetere og har tagger i nebbet som hjelper dem å holde på fisken. De eter også snegler og muslinger. De unge fuglene eter vanninsekter den første tiden. En undersøkelse fra Altaelva beskriver næringsinntaket.

Hekking

Silanda kan hekke både i saltvann og i ferskvann. Ved kysten hekker den gjerne i store grupper på holmer og skjær. De legger som regel rundt 8-10 egg i mai/juni. Rugetiden varer i rundt en måned.
Konsentrasjonsevne

Vanlig årsak til konsentrasjonsvansker

En vanlig årsak til konsentrasjonsvansker er et manglende samsvar mellom individets evner og de motoriske, perseptuelle og kognitive kravene en står overfor. Situasjonen kan da bli vanskelig siden situasjonen må analyseres gjennom individets persepsjonforstyrrelser. Persepsjonforstyrrelser (sanseforstyrrelser) innebærer ofte vansker med å velge ut inntrykk, å se bort fra alt uvesentlig, noe som gir mange forstyrrende momenter.
German Apukhtin

Landslaget

Han deltok i flere internasjonale turneringer for Sovjetunionen. Han ble europamester i fotball i 1960.
Millennium Tower (Dubai)

Millennium Tower ligger sentralt på Sheikh Zayed Road i Dubai i De forente arabiske emirater. Tårnet rager 285 meter til værs og har 60 etasjer. Det ble ferdigstilt i 2006. Millennium Tower inneholder 301 tre-roms og 106 to-roms leiligheter. Det ligger ved siden av et 10-etasjes parkeringshus med 471 parkeringsplasser.
Tårnet er blitt omhandlet i Discovery Channels serie Extreme Engineering.
Karamad Linux

Karamad Linux er en tidligere Linuxdistribusjon fra Iran som var basert på SUSE Linux. Distribusjonen hadde støtte for persisk og hadde flere utvidelser som fremhevet Irans historie og kultur. Distribusjonen var konstruert for Iranske brukere og de som var interessert i språk, kultur og historie i det gamle Persia.
Distribusjonen benyttet vindusbehandlerne Blackbox, Openbox og IceWM og skrivebordsmiljøet GNOME og KDE. Distribusjonen hadde 32-biter x86 (i586) som plattform.
Versjon 1.4.2 ble lansert 7. desember 2005. Versjon 5.1 ble lansert 20. januar 2009.
Nasjonalgarden

Historie

Gjennom hele det 19. århundre var den regulære armeen liten, og militsene utgjorde brorparten av styrkene under den mexicansk-amerikanske krig, starten på den amerikanske borgerkrigen og den spansk-amerikanske krig. I 1903 ble deler av militsen organisert som en reservestyrke for den amerikanske armeen, under navnet Nasjonalgarden. I første verdenskrig utgjorde Nasjonalgarden 40 prosent av de amerikanske divisjonene i Frankrike. I andre verdenskrig dannet Nasjonalgarden 19 divisjoner. 140 000 nasjonalgardister ble mobilisert i koreakrigen og over 63 000 for gulfkrigen.
Etter andre verdenskrig – da flyvåpenet ble utskilt fra armeen – ble flyavdelinger i Nasjonalgarden organisert som Flynasjonalgarden. Det er ingen marinenasjonalgarde på grunn av en forordning i grunnloven som forbyr delstatene å ha krigsskip i fredstid.
Shellshock

Shellshock, også kjent som Bashdoor, var en familie av sikkerhetsfeil i Unix-skallet Bash, hvorav den første ble oppdaget den 24. september 2014. Shellshock kunne gjøre en angriper istand til å få Bash til å utføre egenmektig utførelse av kommandoer og oppnå uautorisert tilgang til mange tjenester rettet mot Internett, slik som nett-tjenere, som bruker Bash ttil å prosessere forespørsler.
Den 12. september 2014 informerte Stéphane Chazelas Bash-vedlikeholderen Chet Ramey  om hans oppdagelse av den opprinnelige feilen, som han kalte Bashdoor. Mens han arbeidet med sikkerhetseksperter, utviklet han en patch for problemet, som var ble kalt 2014-6271. Feilens eksistens ble kunngjort til almenheten den 24. september 2014 da rettingen av feilen var klar for distribusjon.
«Lurblæserne»

«Lurblæserne» er et kunstverk på Rådhuspladsen i København. De to blåserne er utført i bronse og plassert på en søyle av tegl. Samlet høyde på monumentet er ca. 20 meter.
Monumentet er utført av billedhuggeren Siegfried Wagner, og arkitekt Anton Rosen står for utformingen av søylen. Det ble utført i perioden 1911–1914, og var en gave til Københavns kommune i anledning 100-året for brygger J.C. Jacobsens fødsel. Det ble oppstilt på Rådhuspladsen i 1914.
Inskripsjon på sokkelen lyder «J.C. JACOBSEN•CARLSBERG 1811•2•SEPTEMBER•1911».
Ideen om en lurblåser på søyle på Rådhuspladsen kom opprinnelig fra Lorenz Frølich rundt 1890, og en prøveoppstilling med en slik figur fant sted i 1901. Endringen fra én til to lurblåsere kom relativt sent i arbeidet med det endelige monumentet, noe som førte til at de to figurene står trangt på søylen. 
Lurblåserne skulle etter sigende blåse i hornene når en jomfru passerte dem.
Morten Jørgensen og Spekkhoggerne

Kontroverser

Da Spekkhoggerne slapp Jeg drømmer om en natt med Kaci Kullmann Five gikk den daværende handelsministeren hardt ut i avisa Søndag/Søndag: «-Jeg drømmer i hvert fall ikke om en natt med spekkhoggerne, raser Kaci Kullmann Five. (…) - Mitt privatliv vil jeg ha i fred.» I TV3-programmet I kveld med Robert Aschberg spilte programleder Aschberg sangen på direkten for Five, som var gjest i programmet, til stor munterhet for publikum.
Høsten 1990 utkom albumet Psykedelisk utviklingshemmet, som ble møtt med dårlige anmeldelser generelt. Oppland Arbeiderblad skrev imidlertid i en av få positive anmeldelser at «Morten Jørgensen [viser] igjen at han ikke inngår kompromisser med kvalmende samfunnsforhold. En sørgmodig skillingsvise om Solveigs ferd til hovedstaden er en sånn tekst Ole Paus som regel bare nærmer seg... ei skive som blir en kult-klassiker». Kritikken førte til avlyste konserter, kansellerte intervjuer og at flere platebutikker nektet å ta inn albumet. Jørgensen har hevdet at det selvfinansierte albumet kostet ham 250 000 kroner. I sin anmeldelse av albumet omtalte det tyske musikkmagasinet fm Psykedelisk utviklingshemmet som «den mest boikottede LP i norsk historie».

Nyutgivelse

I 2016 ble Psykedelisk utviklingshemmet digitalt gjenutgitt på Bangles & Brass Records etter at plata hadde oppnådd ny popularitet etter årtusenskiftet. Per oktober 2016, 25 år etter at bandet ble oppløst, har Morten Jørgensen og Spekkhoggerne til sammen 125 000 visninger på Youtube. 
when the waterhole is under attack:
rahhhhh
fast iron
the bed aaahhhhhhhhhhhh
Terrorangrepet i Islamabad 15. mars 2008

Bakgrunn

Den lange rekke med selvmordsaksjoner i Pakistan startet etter at politi og soldater stormet Den røde moské i Islamabad i juli 2007, noe som førte til at over hundre islamittiske studenter ble drept i kampene.
Mere enn 500 mennesker har blitt drept i Pakistan før dette tvilling-angrepet i ulik miltant-relatert voldshendelser, inklusive en rekke selvmordsbomber. Siden 18. februar 2008 har det vært i alt syv bombeattentater i Pakistan, inklusive dette og Terrorangrepene i Lahore 11. mars 2008. Militante grupper har de siste årene vært ansvarlig for flere voldelige aksjoner mot både politivesenet og hæren, som har slått hardt ned på militante i de nordvestlige provinsene i Pakistan.

Angrepet

Angrepet var rettet mot den restauranten Luna Caprese i Islamabad. Dette er en restaurant som jevnlig brukes av utenlandske diplomater, hjelpearbeidere og journalister. Restauranten var full av amerikanske og kinesiske gjester da bomben gikk av, iflg en som arbeider på stedet. Angrepet skal ha vært en bombe som var plassert der, og ikke en selvmordsbomber.

Skader

Tre personer ble drept og minst 20 ble såret. En av de drepte var en tyrkisk kvinne. De sårede inkluderer folk fra Japan, Canada, Storbritannia, Tyskland, Italia og Tyrkia, ifølge offisielle kilder. Fem sårede var amerikanere, ifølge pakistansk politi. Sky News meldte at en britisk diplomat ble lettere såret i angrepet. Fire av de sårede var amerikanske FBI-agenter.

Ansvar

Ingen tok på seg ansvaret for angrepet med en gang, men tidligere angreper i området har pakistanske myndigheter beskyldt pro-Taliban militante grupper, i væpnet konflikt med den pakistanske hæren om å stå bak.
Vestlige nyhetsmedier meldte 16. mars at militante grupper lojale til pro-Taliban kammondøren Baitullah Mehsud hadde tatt på seg ansvaret for terrorangrepet i Islamabad. Mehsud har tidligere fått skylden av pakistanske myndigheter for å stå bak flere andre angrep, inklusive mordet på Benazir Bhutto i desember 2007. Reuters siterte Maulana Omar, en talsmann for Mehsud, som også tok ansvaret for det doble terrorangrepet i Lahore 11. mars.

Etterforskning

Pakistansk politi arresterte 232 muslimske studenter etter angrepet, i jakten på gjerningsmennene.
Helge

Etymologi

Helge er en nyere form av det norrøne navnet Helgi, som igjen har sin opprinnelse i ordet heilagr, som betyr «hellig». I før-kristen tid var betydningen «heldig» eller «sunn». Navnet kan også ha opprinnelse i det gammelhøytyske ordet heil som betyr «heldig» eller «sunn». Kvinnenavnene Hege og Helga har samme opprinnelse.
Oleg er en russisk form av navnet.
Helle er en dialektform av Helge, men er mer utbredt som et kvinnenavn.
Amara lunicollis

Utbredelse

Amara lunicollis finnes i nesten hele Europa, men er noe sjeldnere i sør. Den finnes nord i Nord-Amerika og Asia. Finnes i Norge.

Utseende

Amara lunicollis er 7,5-9 mm lang, metallisk og mørk på farge. Brystskjoldets bakhjørner er tydelig avsatt, men uten å være markert utstikkende. Sidene og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.

Levevis

Amara lunicollis lever på fuktige lokaliteter, våte gressenger, myrområder, langs vassdrag og lignende. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Marienborg (Danmark)

Marienborg er en eiendom i Sorgenfri Sogn ved Frederiksdal i Lyngby-Tårbæk kommune nord for København, som er stilt til rådighet for Danmarks statsminister som bolig og til representasjon. I 1981 brukte Anker Jørgensen for første gang Marienborg til opptak av statsministerens nyttårstale, fordi Statsministeriet var under flytting. Siden 1986 har det vært fast tradisjon at Marienborg har dannet ramme om nyttårstalene. Det er likeledes på Marienborg at de såkalte Marienborg-møtene om folkeskolen avholdes.
Marienborg ligger øverst i en 8,8 hektar stor park ned til Lyngby Sø. Eiendommen med tilhørende tjenestebolig og tidligere et mindre drivhusgartneri brukes i dag primært til møter, middager og offisielle sammenkomster med statsministerparet som verter. I enkelte perioder har Marienborg dog også fungert som privatbolig for eksempelvis statsminister Hilmar Baunsgaard.
Eiendommen ble bygget cirka 1745. Marienborg ble oppført som sommerbolig for sjøoffiser og direktør for Asiatisk Kompani Olfert Fas Fischer. Navnet stammer fra 1795, da eierens hustru, Marie Lindencrone, fikk stedet oppkalt etter seg.
I 1934 ble eiendommen kjøpt av høyesterettssakfører Christian Ludvig David, som i 1960 testamenterte bygningene, området og innboet til staten, som overtok Marienborg den 1. januar 1962. C.L. David, som bygget opp Davids Samling, ligger begravet i slottsparken. 
Marienborg ble fredet i 1964.
Unicast

Unicast er et begrep som brukes i datanettverk for å betegne trafikk som går fra en enkelt maskin til en annen.
Tomelilla kommune

Kulturliv

I Tomelilla kommune finnes flere gallerier og kunstnere med egne atelier. I administrasjonssenteret Tomelilla ligger Tomelilla Konsthall med en bildekunstskole for barn og ungdom, og Tomelilla Jazzarkiv for eldre ungdom. Christinehofs slott i Andrarum nord for Tomelilla er velkjent for sine utendørskonserter med internasjonalt berømte artister og andre populære arrangementer.
Grevskapet Zutphen

Grevskapet Zutphen (I dagens Nederland, se byen Zutphen. Det gamle gauet Hamaland ble gjort til grevskap etter at Balderik døde i begynnelsen av det 11. århundre. Den mest kjente zutphense greve er den rike Otto. Da hans datter Ermengard giftet seg med Gerard III av Gelre ca. 1127 oppstod personalunionen mellom grevskapet Zutphen og hertugdømmet Gelre. Sammen med hertugdømmet Gelre hørte grevskapet Zutphen til De sytten nederlandske provinsene.
Grevskapets sentrale by var hansestaden Zutphen.  I det 11. århundre ble området et len under biskopen av Utrecht. Regionen øst for Zutphen kalles fremdeles De Graafschap, akkurat som den lokale fotballklubben.
Veronica Guerin

Liv og virke

Guerin var utdannet statsviter, og hadde arbeidet med PR før hun ble journalist i de irske avisene Sunday Business Post og Sunday Tribune.  I 1994 begynte hun å skrive om kriminelle nettverk i den irske avisen Sunday Independent. Hun brukte kallenavn på kriminelle hun omtalte, for å omgå irsk ærekrenkelseslovgivning. Da hun begynte å skrive om narkotikaomsetning, mottok hun en rekke dødstrusler. 
Hun ble skutt i benet utenfor hjemmet 30. januar 1995, og noen av hennes kritikere hevdet da at hun hadde arrangert dette selv for å få publisitet. Det ble imidlertid etablert et beskyttelsesystem, men 13. september 1995 ble hun angrepet av den antatt kriminelle John Gilligan, da hun prøvde å intervjue ham. Det irske Garda Síochána ville gi henne kontinuerlig beskyttelse, men dette avslo hun.
26. juni 1996 ble hun skutt og drept, idet hun ble truffet av fem skudd avfyrt av passasjeren på en passerende motorsykkel, da hun kjørte bilen sin på motorveien M7 rett utenfor Dublin. Drapet vakte stor oppmerksomhet og Taoiseach John Bruton (lederen av den irske regjeringen) karakteriserte det som «et angrep på demokratiet». I den påfølgende etterforskningen ble over 150 arrestert i en jakt på organisert kriminalitet i Irland.
I november 1998 ble narkohandleren Paul Ward anklaget for drapet, og dømt til livsvarig fengsel på grunnlag av at han hadde tilsvarende våpen og en motorsykkel. Denne kjennelsen ble senere opphevet etter anke, men Ward ble sittende fengslet på grunn av andre forhold. Senere ble den sentrale narkohandleren Brian Meehan arrestert i Amsterdam, utlevert til Irland, og senere anklaget for drapet. Han ble dømt til livsvarig fengsel, og soner fortsatt denne dommen. Senere ble også John Gilligan utlevert fra England 3. februar 2000 og dømt til 20 års fengsel for medvirkning.
Historien om Veronica Guerin er filmatisert gjennom filmen med samme navn fra 2003.
Skip bygget ved Bergens Mekaniske Verksted

Denne listen viser skip som ble bygget ved BMV i Solheimsviken i Bergen fra verkstedet ble etablert i 1855 til det ble nedlagt i 1991.
Ringerikes Museum

Ringerikes Museum er distriktsmuseum for Ringeriksregionen, som omfatter nåværende Ringerike kommune og Hole kommune i Buskerud fylke. Museet ligger på Norderhov gamle prestegård i tidligere Norderhov kommune, like sør for Hønefoss og tvers over den gamle hovedveien som gikk forbi Norderhov kirke.
Museet har tilhold i den gamle prestegården på stedet, og er blant annet kjent for Moeminnet, minnesamlingen etter dikterpresten Jørgen Moe, Svenskestua, der Anna Colbjørnsdatter ifølge sagnet lurte svenskene under slaget på Norderhov i 1716, og Ikonsamlingen, som er en av de mest betydningsfulle i Norge utenfor Nasjonalgalleriet og rommer ikoner tilbake til 1400-tallet. Ikonene, som er av russisk og sørøsteuropeisk opprinnelse, ble i sin tid donert museet av kunstneren Hans Ødegaard (1876–1943) fra Sokna.
Sammen med museet finner man også Buskerud fylkesfotoarkiv og Hjemmestyrkemuseet som viser Milorgs virksomhet i distriktet under andre verdenskrig. Fylkesfotoarkivet har sine kontorer i 2. etasje, der man også finner utstillingen til Hjemmestyrkemuseet.
Stiftelsen Ringerikes Museum eier bygningene og samlingene, mens Stiftelsen Hringariki står for driften av museet.
Nord Stream

Nord Stream, også kjent som Den nordeuropeiske gassledningen, på svensk også kjent som Östersjöledningen, er en rørledning for naturgass mellom Russland og Tyskland gjennom Østersjøen.
Prosjektet ble hardt kritisert av miljøbevegelsen som var urolig for at arbeidet med legging av ledningen kunne berøre miner, kjemiske stridsmidler og tungmetaller som ligger på havbunnen.
Gassledningen ble bygget av selskapet Nord Stream, hvor hovedeier er den store russiske gassprodusenten Gazprom med 51%. Tyske Wintershall Holding eier 15,5%, tyske E.ON Ruhrgas 15,5%, nederlandske Gasunie 9% og franske GDF Suez 9%.
False Island Point

False Island Point er et nes på sørsiden av Vega Island, som ligger sør for Antarktishalvøya. Det er 1 nautisk mil langt og 0,5 nautisk mil bredt og er tilsluttet Vega Island via et lavt, smalt og nesten usynlig eide. Da neset ble oppdaget i februar 1902 ble det kartlagt som en øy av Den svenske antarktisekspedisjonen 1901–03 under Otto Nordenskjöld. At det var et nes på Vega Island ble oppdaget i 1945 av Falkland Islands Dependencies Survey, som gav det det beskrivende navnet.

Kilder

(engelsk)  Denne artikkelen inneholder stoff som er offentlig eiendom fra United States Geological Survey-artikkelen  «False Island Point» (innhold fra Geographic Names Information System).